S-2313/2020

Dómur:

Mál þetta, sem dómtekið var 11. nóvember 2020, er höfðað með ákæru lögreglustjórans á Suðurnesjum 7. september 2020 á hendur ákærða, J-x-x M-x-x L-x-x D-x-x, fæddum [...], spænskum ríkisborgara;

„fyrir fíkniefnalagabrot, með því að hafa föstudaginn 24. júlí 2020 staðið að innflutningi á samtals 436,07 g af kókaíni (að styrkleika 1928% kókaín, sem samsvarar 2131% af kókaínklóríði), ætluðu til söludreifingar hér á landi í ágóðaskyni en fíkniefnin flutti ákærði til landsins sem farþegi með flugi FI543 frá París, Frakklandi, falin innvortis í samtals 51 hylki.

Telst háttsemi þessi varða við 2. gr., sbr. 5. og 6. gr., laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærði verði dæmdur til refsingar og til greiðslu alls sakarkostnaðar og að gerð verði upptæk framangreind 436,07 g af kókaíni, samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001, sbr. reglugerð nr. 848/2002 og 789/2010.“

Forsendur og niðurstaða:

Fyrirkall í máli þessu var fyrst gefið út 11. september 2020 en birting þess tókst ekki. Fyrirkall var gefið út að nýju 30. september 2020 og birt í Lögbirtingablaði 5. október 2020. Við þingfestingu málsins 11. nóvember sl. sótti ákærði ekki þing og var málið þá dómtekið á grundvelli 1. mgr. 161. gr. laga nr. 88/2008 um meðferð sakamála. Með vísan til þess ákvæðis verður dómur lagður á málið þrátt fyrir útivist ákærða þar sem framlögð gögn þykja nægileg til sakfellingar og önnur skilyrði ákvæðisins þykja hér einnig vera uppfyllt. Brot ákærða telst því sannað og er það réttilega heimfært til refsiákvæða í ákæru.

Við ákvörðun refsingar er til þess að líta að ákærði er í málinu sakfelldur fyrir að hafa flutt hingað til lands nokkuð magn af kókaíni, ætluðu til söludreifingar í ágóðaskyni. Til grundvallar þykir verða að leggja að ákærði hafi einungis komið að flutningi efnanna hingað til lands en hann hvorki komið að skipulagningu né fjármögnun innflutningsins. Enn fremur verður við ákvörðun refsingar að taka mið af litlum styrkleika efnanna. Þá liggur ekkert haldbært fyrir um að ákærða hafi áður verið gerð refsing. Samkvæmt öllu þessu þykir refsing ákærða, í ljósi dómaframkvæmdar, hæfilega ákveðin fangelsi í sex mánuði. Til frádráttar refsingunni kemur gæsluvarðhald sem ákærði sætti frá 25. júlí 2020 til 28. ágúst 2020 að fullri dagatölu, sbr. 76. gr. almennra hegningarlaga nr. 19/1940.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerð upptæk þau fíkniefni sem ákærði var með í vörslum sínum við komuna til landsins 24. júlí sl.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins. Ákærði dæmist því til að greiða sakarkostnað samkvæmt yfirliti lögreglustjóra, samtals 568.434 krónur, og framlögðum reikningi Heilbrigðisstofnunar Suðurnesja að fjárhæð 229.922 krónur. Ákærði greiði jafnframt þóknun skipaðs verjanda síns á rannsóknarstigi málsins, J-kk-ef A-kk-ef K-kk-ef lögmanns, sem eftir umfangi málsins og með hliðsjón af tímaskýrslu verjanda, þykir hæfilega ákveðin svo sem í dómsorði greinir. Ákærði greiði enn fremur útlagðan ferðakostnað verjanda með þeim hætti sem þar segir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, J-x-x M-x-x L-x-x D-x-x, fæddur [...], sæti fangelsi í sex mánuði. Til frádráttar refsingunni kemur gæsluvarðhald sem ákærði sætti frá 25. júlí 2020 til 28. ágúst 2020 að fullri dagatölu.

Ákærði sæti upptöku á 436,07 grömmum af kókaíni.

Ákærði greiði þóknun skipaðs verjanda síns á rannsóknarstigi málsins, J-kk-ef A-kk-ef K-kk-ef lögmanns, 894.660 krónur að virðisaukaskatti meðtöldum, og útlagðan ferðakostnað verjanda, 20.900 krónur. Ákærði greiði jafnframt 798.356 krónur í annan sakarkostnað.

K-kk-nf H-kk-nf

Ákærði greiði þóknun skipaðs verjanda síns á rannsóknarstigi málsins, J-kk-ef A-kk-ef K-kk-ef lögmanns, 894.660 krónur að virðisaukaskatti meðtöldum, og útlagðan ferðakostnað verjanda, 20.900 krónur. Ákærði greiði jafnframt 798.356 krónur í annan sakarkostnað.

K-kk-nf H-kk-nf